钦定古今图书集成/明伦汇编/官常典/第627卷 > 白比珩
## 钦定古今图书集成/明伦汇编/官常典/第627卷 > 白比珩

按《武进县志》：“比珩，绥德人，恩贡。万历间累仕至常州
府同知。服粗茹淡，不携家自随。常出防江，僮奴锁署
中，粮尽无所食，乃号邻署贷米食之。行部江阴，骑行
抵署，即蔬饷亦不受，夜尝饥渴饮水而已。视篆武进，
不受邑供，令隶市面为餐，稍丰即还之。擢员外郎。诣
都，角巾葛衣，策蹇至门，不知其官也。人或訾其无才”，
然尝校武事，辄言某械当操某法、某人、某艺精、某事
有漏，似皆素习者。兼善骑射，视地方要害处，即言“当
何建置，当何守备”，皆凿凿可用云。